Source: http://katasternehnutelnosti.sk/2715-pozemkova-kniha-neruci-za-vymery/
Timestamp: 2015-11-27 00:55:48+00:00
Document Index: 11850062

Matched Legal Cases: ['§ 59', '§ 2', '§ 5', '§ 17', '§ 6', '§ 8', '§ 40', '§ 70', '§ 70', '§ 59']

Pozemková kniha neručí za výmery - Kataster Nehnuteľností .sk
Nariadenie Ministerstva spravodlivosti z 15.12.1855, č. 222 (pozemnoknižný poriadok) uverejnené v ríšskom zákonníku v § 59 ods. 4 jednoznačne uvádza:
Das Besitzstandsblatt bürgt jedoch nicht für die Richtigkeit der äußeren Merkmale und Eigenschaften und des angegebenen Flächenmaßes der auf demselben verzeichneten Parcellen.
Strana majetkovej podstaty neručí za správnosť zovňajších značiek, vlastnosti a výmery parciel v nich evidovaných.
Zákon 177/1927 Sb. o pozemkovém katastru a jeho vedení (Katastrální zákon) nikde nehovorí o záväznosti svojich údajov, avšak podľa časopisu Zeměměřič je možné dovodiť, že:
… upřednostňoval geometrické zobrazení před doplňkovými údaji (viz např. jeho § 2, § 5 a zvl. § 17: Výměra parcel jest v míře metrické vyjádřený plošný obsah průmětu pozemku na ploše, stanovené pro zobrazení Československé republiky).
Tu je vhodné doplniť, že obdobnú formuláciu postavenú na geometrickom určení používa aj súčasný katastrálny zákon.
Neskorší zákon 22/1964 Zb. (o evidencii nehnuteľností) síce v § 6 hovorí o záväznosti údajov evidencie nehnuteľností, a že sú podkladom pre spisovanie zmlúv a iných listín, avšak nepojednáva o tom, či výmera je alebo nie je záväzná.
Je zaujímavé, že vo vykonávacej vyhláške 23/1964 Zb. ktorou sa vykonáva zákon č. 22/1964 Zb. je v § 8 uvedené, že výmera je záväzným údajom evidencie nehnuteľností, avšak v tomto prípade ide o právny predpis nižšej právnej sily vo vzťahu k zákonu o evidencii nehnuteľností.
V zákone o katastri nehnuteľností v Slovenskej republike 266/1992 Zb. v § 40 už uvádza, že záväzným údajom je o.i. geometrické určenie nehnuteľnosti, nie jej výmera.
Zákon 162/1995 Zb. (katastrálny zákon) platný do 31.8.2009 uvádzal v § 70 výmeru ako hodnoverný a záväzný údaj ak bola určená v digitálnej forme obnovou katastrálneho operátu novým mapovaním vykonaným po účinnosti tohto zákona. Toto samozrejme nie je prípad parciel z pozemkovej knihy a podobných operátov.
V súčasnej podobe zákona 162/1995 Zb. (katastrálny zákon) sa v § 70 časť o výmere nenachádza a hodnoverný a záväzný údaj je o.i. len geometrické určenie nehnuteľnosti.
(2) Údaje katastra, a to údaje o právach k nehnuteľnostiam, parcelné číslo, geometrické určenie nehnuteľnosti, druh pozemku, geometrické určenie a výmera katastrálneho územia, názov katastrálneho územia, výmera poľnohospodárskej jednotky alebo lesnej hospodárskej jednotky, alebo organizačnej jednotky, údaje o základných a podrobných polohových bodových poliach, údaje o bodových poliach, ako aj štandardizované geografické názvy sú hodnoverné a záväzné, ak sa nepreukáže opak. Záväzným údajom katastra nie je druh pozemku evidovaného ako parcela registra “E”.
Tu je tiež vhodné doplniť, že podľa § 59 katastrálneho zákona, ktorý pojednáva o opravách v katastrálnom operáte, ods. 5:
Zdroje a doplňujúce informácie (okrem uvedených zákonov):
Závaznost údaje o výměře parcely evidované v KN Rozsudok Najvyššieho súdu SR 8 Sžo 127/2008
(spisová značka vyhľadateľná prostredníctvom stránok Najvyššieho súdu)
Katastrálny bulletin 1/2009, otázka č. 9 (pdf dokument)
Zdigitalizovaný ríšsky zákonník na stránkach Rakúskej národnej knižnice (v sekcii Juristische Suche).
Kategória .Články. Prvýkrát zverejnené 1. 5. 2013.	Informácie:	27. 10. 2015 bol spustený portál elektronických služieb katastra nehnuteľností.
Sponzorované odkazy	Diskusia – bez registrácie:Kataster nehnuteľností • Re: usporiadanie vlastníctvaKataster nehnuteľností • usporiadanie vlastníctvaVšeličo • Re: Prevod pozemku bez súhlasu vlastníkaKataster nehnuteľností • Re: vlastnik, spravcaKataster nehnuteľností • Re: Ako predeiť pozemky, ak chýba ROEPKataster nehnuteľností • Re: Ako predeiť pozemky, ak chýba ROEPOdkazy	Katastrálny portál